આખરે તેના ભાઈએ ધરમને વચ્ચેથી હટાવવા પ્રયાસો કરવા માંડ્યા. શરૂઆતમાં એને સમજાવ્યો, ન માન્યો તો ધમકાવ્યો, અને છતાં પણ કામ ન બનતા આખરે માર પણ ખવડાવ્યો ! આમ તો ધરમ એવી કોઈ ખોટી વાત સહન ન જ કરતો… પણ અહીં સવાલ મઝહબી સાથે જોડાયેલ હતો. માટે તેણે એ માર પણ હસતા મોઢે ખાધો હતો ! અને એ ઘટના બાદ મઝહબીએ જ તેને મળવું ઓછું કર્યું હતું, પણ એનાથી પણ ધરમવિના રેહ્વાતું નહિ… માટે મુલાકાતો સાવ બંધ ન થતાં ઓછી થઇ ગઈ હતી !